คลังทำแผน วาง6กรอบ ยุทธศาสตร์
คลังวาง 6 กรอบยุทธศาสตร์ เน้นเชื่อมข้อมูลสร้างความมั่นคงทางการคลัง หนุนพีพีพี-อี-เพยเมนต์รายงานข่าวจากกระทรวงการคลัง เปิดเผยว่า กระทรวงการคลังได้จัดทำแผนปฏิบัติการประจำปีงบประมาณ 2560 ตามร่างกรอบยุทธศาสตร์ชาติระยะ 20 ปีของรัฐบาล โดยมี 6 ยุทธศาสตร์สำคัญ คือ ยุทธศาสตร์ที่ 1 คือ การเสริมสร้างความมั่นคงทางการคลัง อาทิ การผลักดันร่าง พ.ร.บ.การเงินการคลังของรัฐให้มีผลบังคับใช้โดยเร็ว การพัฒนากรอบและระบบการเบิกจ่ายงบประมาณให้มีประสิทธิภาพ เชื่อมข้อมูลการเบิกจ่ายทั้งระดับรัฐบาล ส่วนราชการ รัฐวิสาหกิจ กองทุน และเงินทุนหมุนเวียน องค์กรมหาชน และองค์กรปกครองส่วนท้องถิ่น การติดตามการเบิกจ่ายงบลงทุนรัฐวิสาหกิจ โครงการศึกษาความเป็นไปได้ในการนำระบบประกันสุขภาพมาใช้กับข้าราชการ เป็นต้นสำหรับยุทธศาสตร์ที่ 2 คือ การสนับสนุนศักยภาพและความสามารถในการแข่งขัน ได้แก่ การใช้มาตรการการคลัง การเงินเพื่อพัฒนาเศรษฐกิจ รวมถึงการลงทุนกับประเทศเพื่อนบ้านและในภูมิภาคอาเซียน การลงทุนในโครงสร้างพื้นฐานเพื่อลดต้นทนุภาคเอกชน และการเร่งรัดการร่วมลงทุนในกิจการของรัฐ หรือ (PPP Fast Track) การผลักดันระบบชำระเงินแห่งชาติ การพัฒนาระบบสถาบันการเงินไทยใ
20 มี.ค. 2560

คลังวาง 6 กรอบยุทธศาสตร์ เน้นเชื่อมข้อมูลสร้างความมั่นคงทางการคลัง หนุนพีพีพี-อี-เพยเมนต์รายงานข่าวจากกระทรวงการคลัง เปิดเผยว่า กระทรวงการคลังได้จัดทำแผนปฏิบัติการประจำปีงบประมาณ 2560 ตามร่างกรอบยุทธศาสตร์ชาติระยะ 20 ปีของรัฐบาล โดยมี 6 ยุทธศาสตร์สำคัญ คือ ยุทธศาสตร์ที่ 1 คือ การเสริมสร้างความมั่นคงทางการคลัง อาทิ การผลักดันร่าง พ.ร.บ.การเงินการคลังของรัฐให้มีผลบังคับใช้โดยเร็ว การพัฒนากรอบและระบบการเบิกจ่ายงบประมาณให้มีประสิทธิภาพ เชื่อมข้อมูลการเบิกจ่ายทั้งระดับรัฐบาล ส่วนราชการ รัฐวิสาหกิจ กองทุน และเงินทุนหมุนเวียน องค์กรมหาชน และองค์กรปกครองส่วนท้องถิ่น การติดตามการเบิกจ่ายงบลงทุนรัฐวิสาหกิจ โครงการศึกษาความเป็นไปได้ในการนำระบบประกันสุขภาพมาใช้กับข้าราชการ เป็นต้นสำหรับยุทธศาสตร์ที่ 2 คือ การสนับสนุนศักยภาพและความสามารถในการแข่งขัน ได้แก่ การใช้มาตรการการคลัง การเงินเพื่อพัฒนาเศรษฐกิจ รวมถึงการลงทุนกับประเทศเพื่อนบ้านและในภูมิภาคอาเซียน การลงทุนในโครงสร้างพื้นฐานเพื่อลดต้นทนุภาคเอกชน และการเร่งรัดการร่วมลงทุนในกิจการของรัฐ หรือ (PPP Fast Track) การผลักดันระบบชำระเงินแห่งชาติ การพัฒนาระบบสถาบันการเงินไทยให้ตอบสนองความต้องการที่หลายหลาก เป็นศูนย์กลางการลงทุนในภูมิภาค การปฏิรูปสถาบันการเงินเฉพาะกิจ การพัฒนาตลาดทุนไทย การเพิ่มผลิตภัณฑ์ทางการเงินเพื่อลดต้นทุนการทำธุรกรรมด้านยุทธศาสตร์ที่ 3 คือ การพัฒนาบุคลากรกระทรวงการคลัง ส่วนยุทธศาสตร์ที่ 4 คืการลดความเหลื่อมล้ำทางเศรษฐกิจและสังคม ได้แก่ การผลักดันมาตรการการเงินการคลังเพื่อการถือครองทรัพย์สินที่เป็นธรรมและมีประสิทธิภาพ ซึ่งรวมถึงการผลักดัน พ.ร.บ.ภาษีที่ดินและสิ่งปลูกสร้าง การทำโครงการบ้านประชารัฐ การยกร่างแผนพัฒนาระบบการเงินภาคประชาชน พ.ศ. 2560-2564 การแก้หนี้นอกระบบ การพัฒนาระบบการประกันภัยพืชผล การยกระดับบริการการเงินฐานรากด้วยเทคโนโลยีทางการเงินสมัยใหม่ การจัดสวัสดิการเพื่อรองรับสังคมผู้สูงอายุทั้งนี้ ในส่วนยุทธศาสตร์ที่ 5 คือ การคลัง การเงินเพื่อสิ่งแวดล้อมจะมีการส่งเสริมเศรษฐกิจสีเขียว โดยใช้มาตรการการเก็บภาษีมลพิษทางน้ำหรือค่าธรรมเนียมการใช้น้ำ และยุทธศาสตร์ที่ 6 คือ การเป็นองค์กรต้นแบบในการบริหารงานอย่างมีธรรมาภิบาลและเป็นมืออาชีพ